cyanic-selkie/wikianc huggingface dataset:
Էմիլի Հեմփշիր
Կարիերա
Հեմփշիրն իր դերասանական կարիերան սկսել է կանադական հեռուստատեսությունում՝ «Վախենո՞ւմ ես դու մթությունից» սերիալում ։ Այդ ժամանակվանից ի վեր նա հայտնվել է Կանադայի ավելի քան քառասուն հեռուստանախագծում։ Մեծ էկրանում նա նկարահանվել է 1998 թվականին «Տղան հանդիպում է աղջկան» ֆիլմում։ «Վախի խնդիր» (2003), «Արյուն» (2004) և «Ձնե կարկանդակ» ֆիլմերում խաղացած դերերի շնորհիվ արժանացել է բարձրագույն կանադական «Ջինի» մրցանակի անվանակարգերի ։ «Արտադրված է Կանադայում» (1998—2001) սիթքոմ ում երկրորդական դերի համար Հեմփշիրը ստացել է նաև «Ջեմինի» մրցանակ ։
2009 թվականին Հեմփշիրը խաղացել է Ալեքսանդրայի դերը «Տրոցկի» ֆիլմում, որն առաջին անգամ ներկայացվել է Տորոնտոյի կինոփառատոնում և դարձել միջազգային փառատոների դափնեկիր Սոֆիայում, Տոկիոյում և Հալիֆաքսում։
Հեմփշիրը գլխավոր դերեր է խաղացել մի քանի անկախ ֆիլմերում։ Խաղացել է Դևիդ Կրոնենբերգի «Կոսմոպոլիս» ֆիլմում։ 2013 թվականին Հեմփշիրը երկրորդական դեր է ստանձնել «Նորակոչիկ ոստիկաններ» սերիալում, որը ամերիկյան հեռուստատեսությունում նրա համար դարձել է առաջնաելույթային։ 2014 թվականին նա էպիզոդիկ դեր է ստացել «12 կապիկներ» հեռուստատեսային ադապտացված ֆիլմում. Բրեդ Փիթի կերպարի կանացի տարբերակի դերը ։ 2015 թվականին բարձրացել է մինչև հիմնական կազմի դերասանուհի ։ 2015 թվականից նաև խաղացել է «Շիթս Քրիք» սիթքոմի գլխավոր դերերից մեկը։
2018 թվականին Հեմփշիրը խաղացել է Քսավյե Դոլանի «Ջոն Ֆ.Դոնովանի մահը և կյանքը» ֆիլմում (գլխավոր դերում՝ Քիթ Հարինգթոն)։
Անձնական կյանք
2006 թվականին Հեմփշիրն ամուսնացել է Մեթյու Սմիթ ի հետ՝ նախկին ֆուտբոլիստ և այժմ «William Morris Endeavor» տաղանդների որոնման ընկերության գործակալ ։ Նրանք բաժանվել են 2014 թվականին ։ 2018 թվականի սեպտեմբերին հայտնի է դարձել, որ Հեմփշիրը հարաբերությունների մեջ է երգահան և երգիչ Թեդի Գեյգերի հետ ։ Նույն տարվա նոյեմբերին զույգը հայտարարել է իրենց նշանադրության մասին ։ 2019 թվականի հունիսին հայտնի է դարձել, որ Հեմփշիրը և Գեյգերը չեղարկել են նշանադրությունը ։
2007 թվականին Հեմփշիրը տեղափոխվել է Լոս Անջելես ։ 2014 թվականի սեպտեմբերին դարձել Է ԱՄՆ-ի հպատակագրված քաղաքացի ։
Արտաքին հղումներ
Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Պանսեքսուալներ Կատեգորիա:Կանադացի հեռուստատեսային դերասանուհիներ Կատեգորիա:Կանադացի կինոդերասանուհիներ
Գյոլա Դեյրան
Գյոլա Դեյրան, Կոլա-տեյրան, լիճ Թուրքիայի Աղրըի մարզում, Ալաշկերտի հյուսիսում, Հայկական Պարի Բոզ-դաշ լեռան լանջին։ Սրանից սկիզբ է առնում մատուռաջուր գետակաը, որը հոսելով դեպի հյուսիս թափվում է Արաքսը ։
Ծանոթագրություններ
Կատեգորիա:Թուրքիայի լճեր Կատեգորիա:Աղրըի մարզ
Ժան Ժիգու
Ժան Ֆրանսուա Ժիգու (Jean François Gigoux, ), ֆրանսիացի գեղանկարիչ, հայտնի է եղել Էվելինա Գանսկայայի հետ կապով, որը տևել է 30 տարի։
Կենսագրություն
Ծնվել է 1806 թվականի հունվարի 8-ին Բեզանսոնում։
Կարճ ժամանակ սովորել է Փարիզի գեղարվեստի դպրոցում, և գեղարվեստական կրթությունն ավարտել է Իտալիայում։ Նա նկարել է կրոնական և պատմական բովանդակությամբ նկարներ, որոնք առանձնանում էին նկարի ճշգրտությամբ և երանգավորման ուժով, սակայն (ըստ ԲԵՀԲ-ի հեղինակների կարծիքի) «կոմպոզիցիայում շարժումների մեղսավոր չափազանցվածությամբ և կատարման չափից շատ մակերեսայնությամբ»։ Նկարչության մեջ նա հարել է տարբեր վարպետների ուղղություններին, այլ ոչ թե ստեղծել իր սեփական ուղղությունը։
Ստեղծագործություններ
Ամենակարևոր գործերն են Փարիզի Սեն Ժերվե եկեղեցու որմնանկարները և նկարները. Երկար տարիներ Ժիգուն հայտնի է եղել որպես գերազանց գծագրող և դիմանկարիչ (սոցիալիստ Շառլ Ֆուրյեի, մարշալ Մոնսեյի, Ալֆոնս դը Լամարթինի, Պոլ Դելարոշի, Էժեն Դելակրուայի դիմանկարները)։
Բացի այդ Ժիգուն ստեղծել է Լեսաժի «Ժիլ Բլաս» վեպի նկարազարդումների շարքը, որոնք տպագրվել են 1835 թվականին վեպի ֆրանսիական հրատարակության մեջ։
Նրա հայտնի ուսանողներից է եղել Անրի Շարլ Անտուան ​​Բարոնը։
Աղբյուրներ
Կատեգորիա:19-րդ դարի ֆրանսիացի նկարիչներ Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Հարավային Ամերիկայում ՅՈՒՆԵՍԿՕ-ի Համաշխարհային ժառանգության ցանկ
Արտաքին հղումներ
Կատեգորիա:Համաշխարհային ժառանգության ցանկեր Կատեգորիա:Համաշխարհային ժառանգություն Հարավային Ամերիկայում
ԴԻ-ՎԻ-ՎԻ Ինթերնեյշնալ
Դի-Վի-Վի Ինթերնեյշնալ (Deutscher Volkshochschul-Verband), Դի-Վի-Վի Ինթերնեյշնալը Գերմանիայի Ժողովրդական բարձրագույն դպրոցների միության Միջազգային համագործակցության ինստիտուտն է (Deutscher Volkshochschulverband e.V., DVV), որն իր դաշնային հովանու ներքո միավորում է Գերմանիայի 16 երկրամասերի ժողովրդական բարձրագույն դպրոցների միությունները։ (Volkshochschulen, VHS)։
Դի-Վի-Վի Ինթերնեյշնալը Հայաստանում
2002 թվականին հիմնադրված «Գերմանիայի Մեծահասակների կրթության միության» հայաստանյան մասնաճյուղը (դի-վի-վի ինթերնեյշնալ Հայաստան) Հայաստանում մեծահասակների կրթության և ցկյանս ուսումնառության հիմնական դերակատարներից է։ Կայուն գործընկերային հարաբերություններ ձևավորելով տարբեր պետական և ոչ պետական կազմակերպությունների հետ՝ դի-վի-վի ինթերնեյշնալը նպաստում է  մեծահասակների մշակութային և քաղաքացիական կրթության, մասնագիտական վերապատրաստման և ցկյանս ուսումնառության մեխանիզմների զարգացմանն ուղղված նորարարական մոտեցումներին ։ Գործունեության ոլորտներն են՝
Արտաքին հղումներ
Կատեգորիա:Գերմանիայի կազմակերպություններ
Եկատերինա Գարդներ
Եկատերինա Իվանովնա Գարդներ (օրիորդական ազգանունը՝ Դիխովա, ), ռուս գրող, թարգմանիչ, հանրագիտարանագետ, «Բրոքհաուզի և Եֆրոնի հանրագիտական բառարան»-ի ստեղծողներից։
Ռուս բանաստեղծ Վադիմ Դանիլովիչ Գարդների մայրը ։
Կենսագրություն
Եկատերինա Դիխովան ծնվել է 1849 թվականին Սանկտ Պետերբուրգում, Ռուսաստանի կայսերական բանակի գեներալի ընտանիքում։ 1871 թվականին նա հաջողությամբ ավարտեց Կազան քաղաքում գտնվող ազնվազարմ օրիորդների Ռոդիոնյան ինստիտուտը։
Դեռևս պատանեկությունից նա առանձնանում էր այդ ժամանակի կանանց համար անսովոր իր էներգիայով և նախաձեռնողականությամբ և Ռուսաստանի պատմության մեջ հայտնի դարձավ որպես ռուսական ֆեմինիստական շարժման ակտիվ գործիչ։ Նա թույլտվություն ստացավ կայսր Ալեքսանդր II-ից՝ մասնակցելու Սանկտ Պետերբուրգի բժշկական ակադեմիայի կանանց դասընթացներին, որը միապետը խոստացել էր կազմակերպել Դիխովայի հետ Ամառային այգում մեկուկես ժամանոց զրույցից հետո։ Այնուամենայնիվ, չսպասելով դասընթացների կազմակերպմանը, Դիխովան գնաց բժշկություն սովորելու Նոր աշխարհ ։
Ֆիլադելֆիայում ապրելու ընթացքում նա հանդիպեց իր ապագա ամուսնուն՝ ամերիկացի գիտնական բազմաթիվ գիտական աշխատությունների հեղինակ, Դանիել դե Պիվ Պերեր Գարդների որդուն` Դանիել Թոմաս դե Պիվ-Պերեր Գարդներին։ Ամուսնական զույգը որոշեց բնակություն հաստատել Ռուսաստանի կայսրությունում։ 1880 թվականին նրանք Վիբորգի հարևանությամբ գնեցին կալվածք։ 1880 թվականի հուլիսի 1-ին նրանք ունեցան իրենց որդուն՝ Վադիմին, որը հետագայում դարձավ հայտնի ռուս բանաստեղծ (նրա ծնողները նրան գրանցել էին որպես ԱՄՆ-ի քաղաքացի) ։ 1916 թվականին Վադիմ Դանիլովիչ Գարդները ստացավ Ռուսաստանի քաղաքացիություն և մասնակցեց Առաջին համաշխարհային պատերազմին, իսկ 1921 թվականից նա բնակվեց իր մոր կալվածքում Մետսյակուլյայում (այժմ ՝ Մոլոդեժնոյե, Սանկտ Պետերբուրգի առողջարանային շրջան), որտեղ էլ նա գրել է իր լավագույն գործերը։
Այնուամենայնիվ, Եկատերինա Գարդների կյանքը չէր սահմանափակվում միայն որդու մասին հոգ տանելով։ Նա շարունակեց պայքարը կանանց հավասար իրավունքների համար և ակտիվորեն հրատարակվում էր «Դե-Պիվա-Պերրա, Գ» կեղծանուններով «Դոլգովո, Կ.», «Ե. Գ.» կեղծանուններով ։ Նա անմիջական մասնակցություն էր ունենում կանանց հավասար իրավունքների հետ կապված միջազգային համագումարների և գիտաժողովների կազմակերպմանը ինչպես Ռուսաստանի կայսրությունում, այնպես էլ Եվրոպայում։ Նա Աննա Պավլովնա Ֆիլոսոֆովայի հավատարիմ զինակիցն էր։
Ժամանակի ընթացքում նրա լրագրողական հոդվածները կորցրեցին իրենց արդիականությունը, մղվելով երկրորդ պլան և Գարդների գիտական և գրական գործունեության մեջ առավել ուշագրավ դարձան «Բրոքհաուզի և Եֆրոնի հանրագիտական բառարան»-ի համար գրված նրա հոդվածները, որը շատ պատմաբանների կողմից ճանաչվեց որպես 19-րդ դարի վերջի 20-րդ դարի սկզբի լավագույն ռուսալեզու հանրագիտարան։ Ընդ որում նրան վստահեցին գրելու այնպիսի ընդհանրացնող հոդվածներ, ինչպիսիք են, օրինակ, Հյուսիսային Ամերիկայի, Լոնդոնի և Փարիզի վերաբերյալ հոդվածները։
Ընտրված մատենագրություն
Վեպեր
Գրականություն
Կատեգորիա:19-րդ դարի գրողներ Կատեգորիա:Ռուսական կայսրության գորղներ Կատեգորիա:Խորհրդային գրողներ Կատեգորիա:Խորհրդային թարգմանիչներ Կատեգորիա:Ֆեմինիստ գրողներ Կատեգորիա:Առաջին համաշխարհային պատերազմի մասնակիցներ Կատեգորիա:Ռուս թարգմանիչներ
Անեմոմետրիա
Անեսոսետրիա (- քամի, չափում եմ), օդերևութաբանության բաժին, զբաղվում է քամին բնորոշող մեծությունների (արագություն, ուղղություն) չափումով։
Քամու արագությունը (որոշ կոնստրուկցիաներում նաև ուղղությունը) չավաղ գործիքը կոչվում է անեմոմետր, որի պարզագույն տեսակը հողմացույցն է։
Տես նաև
Կատեգորիա:Օդերևութաբանություն
Ալ-Մուհասսանի շրջան
Ալ-Մուհասսանի շրջան, (ناحية موحسن) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դեյր-էլ-Զորի գավառի 7 շրջաններից մեկը։
Ունի 5 գյուղ և ավան՝
Ծանոթագրություններ
Կատեգորիա:Սիրիայի շրջաններ Կատեգորիա:Դեյր-էլ-Զորի գավառ
Կո Սոնգ Հի
Կո Սոնգ Հի (հանգըլ՝ 고성희, կորեերենի նոր ռոմանականացում՝ Go Seong-hui, ), հարավկորեացի դերասանուհի։ Դերասանական կարիերան սկսել է պատմական ֆանտաստիկ «Գիշերային պահակի ամսագիրը» դորամայում խաղացած դերով   ։
Արտաքին հղումներ
Կատեգորիա:Հարավկորեացի դերասանուհիներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ
Օվկիանիայում ՅՈՒՆԵՍԿՕ-ի Համաշխարհային ժառանգության ցանկ
Այստեղ ներկայացված են Օվկիանիայում ՅՈՒՆԵՍԿՕ-ի Համաշխարհային ժառանգության օբյեկտների ցանկը ։
Արտաքին հղումներ
Կատեգորիա:Համաշխարհային ժառանգության ցանկեր Կատեգորիա:Օվկիանիայի Համաշխարհային ժառանգություն Կատեգորիա:Ավստրալիայի Համաշխարհային ժառանգություն Կատեգորիա:ՅՈՒՆԵՍԿՕ-ի Համաշխարհային ժառանգություն
Անդրեաս Բյուզանդացի
Անդրեաս Բյուզանդացի, Անդրեաս Աթենացի, (ծննդյան և մահվան թվականները անհայտ), IV դարի հույն տոմարագետ, աստղագետ։ Նիկիայի եկեղեցական ժողովի (325) որոշմամբ կազմել Է տոմարական 200-ամյա աղյուսակ՝ սկսելով 352—353 թվականներից։
Միջին դարերում Հայաստանում լայն տարածում են ունեցել նրա տոմարական աշխատություններն ու բոլորակները։ Անդրեաս Բյուզանդացու տոմարական աշխատությունները մեզ չեն հասել, բայց դրանք ամփոփ շարադրված են Անանիա Շիրակացու մեկնություններում։
Ծանոթագրություններ
Կատեգորիա:Հույն աստղագետներ‎ Կատեգորիա:4-րդ դար Կատեգորիա:Տոմարագետներ
King Kong (ալբոմ)
= King Kong (ալբոմ) = King Kong — Սոսլան Բուրնացևի՝ «Andy Panda»-ի 4-րդ ստուդիական ալբոմն է՝ թողարկված 2019 թվականի նոյեմբերի 14-ին։
Նկարագրություն
2019 թվականի հուլիսի 18-ին Սոսլանը հայտարարել է, որ թողարկվելու է նոր սոլո ալբոմ՝ հրապարակելով երկու երգերից փոքր հատվածներ, որոնք հետագայում պարզվեցին, որ «Mama Africa» և «King Kong» երգերն են ։ Իր համերգներից մեկի ժամանակ Սոսլանը ներկայացրեց նոր երգ՝«Jumanji»-ը` Miyagi-ի և TumaniYO-ի հետ միասին, որը թողարկվեց հոկտեմբերի 18-ին ։ Թողարկումից 5 օր առաջ հայտնի դարձավ թողարկման ամսաթիվը և ալբոմի երգերի ցուցակը ։
Թողարկումը տեղի է ունեցել 2019 թվականի նոյեմբերի 14-ին Apple Music-ում, iTunes Store-ում և VKontakte-ում: Ալբոմը բաղկացած է 8 երգից։ Ալբոմի աշխատանքներին մասնակցել են Miyagi-ն, TumaniYO-ն, «OU74»-ից Pastor Napas-ը և «Каста» խմբից Змей-ը։ Երկար ժամանակ ալբոմը Apple Music-ի ալբոմում զբաղեցնում էր 3-րդ հորիզոնականը, իսկ «Endorphin» երգը կարողացավ գրավել 29-րդ տեղը։
Ծանոթագրություններ
Կատեգորիա:2019 ալբոմներ
Տիրան Էոմյուրյան
Տիրան Գրիգորի Էոմյուրյան, հայ բժիշկ։
Կենսագրություն
Տիրան Էոմյուրյանը ծնվել է 1875 թվականին, Կե­սարի­այում։ 1899 թվականին ավարտել է Բեյ­րու­թի Ամե­րի­կյան հա­մալ­սա­րան­ի բժշկական ֆակուլտետը։ Գաղատիայի (Ան­կա­րա) հիվանդանոցում բժիշկ է աշխատել։
Հավանաբար 1915 թվականին մահացել է ժանտախտից։
Աղբյուրներ
Կատեգորիա:Հայ բժիշկներ Կատեգորիա:1875 ծնունդներ Կատեգորիա:Կեսարիա քաղաքում ծնվածներ Կատեգորիա:1915 մահեր Կատեգորիա:Բեյրութի ամերիկյան համալսարանի շրջանավարտներ Կատեգորիա:Ժանտախտից մահացածներ
Ուղեղապատյաններ
Ուղեղապատյաններ, ուղեղաթաղանթներ, շարակցահյուսվածքային թաղանթներ, որոնք կազմում են մարդու և ողնաշարավոր կենդանիների ողնուղեղի և գլխուղեղի պատյանները։ Տարբերում են 3 պատյան, արտաքին՝ կարծրենի, միջին՝ ոստայնենի, և ներքին՝ նրբենի կամ անոթենի։ Կարծրենին սպիտակավուն, ամուր պարկի նման պատում է ողնուղեղը և դեպի վար սուր ծայրով վերջանում է սրբոսկրային խողովակի մեջ։ Վերևում այն կպչում է ծոծրակային մեծ անցքի շրջեզրերին և շարունակվում գանգի խոռոչի մեջ, որտեղ արձակում է 4 ելուններ։ Դրանցից մեծ մանգաղը մտնում է աջ և ձախ կիսագնդերի միջև, իսկ փոքր մանգաղը ծոծրակի շրջանում մտնում է ուղեղիկի երկու կիսագնդերի միջև։ Ելուններից մյուսներն են՝ ուղեղիկի վրանը, որը բաժանում է ուղեղիկի վերին երեսը մեծ կիսագնդերի ծոծրակային բլթից, և թրքական թամբի ստոծանին, որը ծածկում է նրա գոգությունը, իր տակ թողնելով հիպոֆիզը։ Կարծրենին մեծ կարանների շրջանում առաջացնում է երակային ծոցեր։ Ոստայնենին շատ բարակ, թափանցիկ, նուրբ թաղանթ է, որը ներսից հպված է կարծրենուն, իսկ նրբենուց բաժանված է ենթաոստայնային տարածություն կոչվող ճեղքով։ Վերջինս լցված է ուղեղ-ողնուղեղային հեղուկով։ Ոստայնենին առաջացնում է պախիոնյան հատիկներ, որոնք կարևոր են ուղեղ-ողնուղեղային հեղուկի շրջանառության համար։ Նրբենին արյան անոթներով հարուստ բարակ թաղանթ է, շրջապատում է ողնուղեղը և գլխուղեղը, մտնելով վերջինիս ակոսների մեջ։
Կատեգորիա:Գլխուղեղ Կատեգորիա:Բժշկություն
Պուկարա դե Տիլկարա
Պուկարա դե Տիլկարա, հին ամրոց (պուկարա), որը գտնվում է Տիլկարա քաղաքի մոտ, բլրի վրա, Արգենտինայի Խուխույ պրովինցիայում։ Այն գոյություն է ունեցել նախքան Ինկերի կայսրության ծաղկումը։
2000 թվականին ամրոցը հռչակվել է որպես ազգային հուշարձան։
Պատմություն
Ամրոցում բնակվել են շուրջ 2000 բնակիչ, ովքեր ապրել են փոքրիկ քարե շենքերում, որոնք չունեին պատուհաններ, և որոնց դռները ցածր էին։ Բացի բնակավայրերից, կենդանիների համար նախատեսված անասնանոցներից և այլ ֆերմերային շինություններից, այստեղ տեղակայված էին նաև այնպիսի վայրեր, որտեղ անցկացվում էին կրոնական ծեսեր և թաղման արարողություններ։
15-րդ դարի վերջում ինկերը վերջնականապես պարտության մատնեցին քվեբրադա ցեղերին, որոնք ամրոցն օգտագործում էին որպես ռազմական կառույց՝ մոտակա հանքավայրերից արծաթ, ցինկ և պղինձ մատակարարելու համար։
Ինկերի տիրապետությունը շարունակեց իր գոյությունը ևս կես դար և ավարտվեց 1536 թվականին, երբ եկան իսպանացիները։ Վերջիններս 1586 թվականին ստեղծեցին ժամանակակից քաղաք՝ Տիլկարա անվանումով։
Կրկնակի բացում
1908 թվականին, Բուենոս Այրեսի համալսարանի դասախոս, մարդաբան Խուան Բաուտիստա Ամբրոսետտին և իր ուսանող Սալվադոր դե Բենեդետտին կրկին ուսումնասիրեցին այդ տեղանքը և ստեղծեցին կատալոգ, որը բաղկացած էր ավելի քան 3000 նմուշներից, որոնք պեղվել էին առաջին 3 տարիներին։ Աշխատանքը սկսելով 1911 թվականից՝ նրանք մաքրեցին մոտ 2000 քառակուսի մետր հողատարածք և վերակառուցեցին որոշ շենքեր։ 1948 թվականին Էդուարդո Կասանովան ստանձնեց ամրոցի շրջանի ղեկավարությունը, որի արդյունքում՝ 1966 թվականին բացվեց հնագիտական թանգարան։ Պեղումները շարունակվում են մինչ այսօր, և դրանք իրականցվում են Բուենոս Այրեսի համալսարանի կողմից։
Թանգարան
Թանգարանը կազմված է տասը սենյակից, որոնցից երեքը նախատեսված են ժամանակավոր ցուցահանդեսների, գրադարանների և վարչական տարածքների համար։ Յոթ սենյակներում, որտեղ մշտական ցուցահանդեսներն են, ներկայացված են հնդկական տարբեր մշակույթների ավելի քան 5000 արժեքավոր պատմական ցուցանմուշներ։
Արտաքին հղումներ
Կատեգորիա:Արգենտինայի ամրոցներ Կատեգորիա:Արգենտինայի ճարտարապետություն Կատեգորիա:Արգենտինայի թանգարաններ
Միլանի համալսարան
Միլանի համալսարան (Università degli Studi di Milano), բարձրագույն ուսումնական հաստատություն Միլանում, Իտալիա։ Համարվում է Եվրոպայի կարևոր և ամենամեծ համալսարաններից մեկը։ Ունի 60 000 ուսանող, 2000 մշտական դասավանդող դասախոսներ, 1900՝ ոչ մշտական դասախոսներ ։
Միլանի համալսարանն ունի 9 դպրոց և 134 բակալավրիատի և մագիստրատուրայի դասընթացներ, 21 դոկտորական դպրոցներ և 92 մասնագիտացված դպրոցներ։
Պատմություն
Միլանի պետական համալսարանը հիմնադրվել է 1923 թվականի սեպտեմբերի 30-ին՝ երկու ավանդական բժշկական, գիտական և հումանիտար հաստատությունների միաձուլումից՝ Accademia Scientifico-Letteraria (Scientific-Literary Academy), հիմնադրվել է 1861 թվականին և Istituti Clinici di Perfezionamento (Clinical Specialisation Institutes), հիմնադրված 1906 թվականին։
Համալսարանն ունի 9 ֆակուլտետ և 78 բաժիններ, 134 ուսումնական կուրսեր, մասնաշենքերը տեղակայված են շուրջ 200 շենքներում, ունի 113 գրադարան, բազմաթիվ գիտահետազոտական կենտրոններ, նվագախումբ։
Դպրոցներ
Իրավաբանական դպրոցը հիմնադրվել է 1924 թվականին։ Այստեղ դասավանդել են բազմաթիվ ականավոր պրոֆեսորներ՝ Անժելո Սրաֆա, Էմիլիո Բեթի, Էնրիկո Բեստա, Սանտի Ռոմանո, Ռոբերտո Ագո, Ֆրանճեսկո Կարնելուտի, Էնրիկո Տուլիո Լիեբման և այլք ։
Արտաքին հղումներ
Կատեգորիա:Իտալիայի համալսարաններ Կատեգորիա:1924 հիմնադրումներ Իտալիայում
Անիծված (հեռուստասերիալ)
Անիծված (Cursed), ամերիկյան դրամա վեբ հեռուստասերիալ, որի պրեմիերան տեղի է ունեցել 2020 թվականին Նեթֆլիքս հեռուստաալիքում։ Այն հիմնված է Ֆրենկ Միլերի և Թոմ Ուիլերի համանուն վեպի վրա։
Զարգացում
2018 թվականի մարտի 28-ին հայտնի է դարձել, որ Նեթֆլիքսը սերիայի արտադրության պատվեր է տվել առաջին եթերաշրջանի համար, որը բաղկացած է տասը սերիաներից։ Հեռուստասերիալը նկարահնվել է Ֆրենկ Միլերի և Թոմ Ուիլերի համանուն վեպի հիման վրա, որը հրապարակվել է Simon & Schuster հրատարակչության կողմից 2019 թվականին։ «Անիծված» գիրքը գրվել է Ուիլերի կողմից, իսկ Միլերը նկարազարդել է այն։ Բացի հեռուստատեսային ադապտացիա ստեղծելուց, Միլերն ու Ուիլերը նույնպես պետք է դառնային սերիալի գործադիր պրոդյուսերներ  ։ 2018 թվականի սեպտեմբերի 12-ին հայտարարվել է, որ Զեթնա Ֆուենտեսը լինելու է սերիալի առաջին երկու սերիաների ռեժիսորն ու գործադիր պրոդյուսերը։
Քասթինգ
2018 թվականի սեպտեմբերին Քեթրին Լանգֆորդը նկարահանվել է սերիալի գլխավոր դերում։ 2019 թվականի մարտին հայտարարվել է, որ Դևոն Թերելը, Գուստավ Սքարսգորդը, Փիտեր Մալանը, Լիլի Նյումարկը, Շալոմ Բրյուն Ֆրանկլինը, Դանիել Շերմենը, Սեբաստիան Արմեստոն, Էմիլի Քոութսը և Բիլլի Ջենկինսը միացել են դերասանական կազմին ։
Նկարահանումներ
2019 թվականի հունվարին սկսվել է հեռուստասերիալի նկարահանումները Անգլիայի Դիփքաթ գյուղի լքված բանակային հողում։ Նկարահանումները շարունակվել են մինչև 2019 թվականի մարտը, իսկ հետո սկսվել և շարունակվել են մինչև 2019 թվականի սեպտեմբեր ։
Արտաքին հղումներ
Կատեգորիա:Նեթֆլիքսի բնօրինակ ծրագրեր Կատեգորիա:Անգլերեն հեռուստասերիալներ Կատեգորիա:2020 հեռուստասերիալներ
Վերինգի հրեական գերեզմանատուն
Եղել է Վիեննայի հրեական մշակույթի միության անդամների թաղման գլխավոր վայրը։
Պատմություն
1784 թվականին գերեզմանոցի բացումից հետո այն Վիեննայի հրեական համայնքի հիմնական թաղման վայրն էր։ 1880 թվականին այն փակվել է և մասնակի ոչնչացվել նացիստների կողմից, այժմ գերեզմանատունը փակ է և վտանգ է ներկայացնում այցելուների համար։ 2006 թվականից դաշնային և տեղական մակարդակի քաղաքական գործիչների, ինչպես նաև փորձագետների միջև քննարկումներ են ընթանում գերեզմանոցի վերականգնման շուրջ ։
Գերեզմանատանը թաղվել է մոտ 30 000 հազար մարդ։ Վերջին թաղումը տեղի է ունեցել 1911 թվականին։ Մոտ 1900 թվականին արդեն փակ գերեզմանատան կենտրոնում եղևնի է տնկվել։
Երկրորդ համաշխարհային պատերազմի տարիներին, երբ գերեզմանոցի գոյությունը վտանգված էր, հրեա երեցների խորհուրդը թույլ տվեց արտաշիրմում կատարել և վերահուղարկավորումը Վիեննայի կենտրոնական գերեզմանոցի հրեական մասում։ Ավելի քան 2000 գերեզմանները ավերվել են հողագործական աշխատանքների արդյունքում ՝ ռմբակոծման ապաստարանի կառուցման համար։  Պատերազմի ավարտից հետո գերեզմանատունը հանձնվել է Վիեննայի հրեական համայնքին։
Գերեզմանատան կազմ
Գերեզմանատան մուտքի մոտ Շրոտենբախգասե դարպասի, ձախ կողմում գտնվում է այն շենքը, որը նախկինում օգտագործվում էր մահացածի դին պատրաստելու համար ՝ հրեական ծեսերին համապատասխան, որը նեոկլասիկական ճարտարապետության օրինակ է և կառուցվել է ավստրիացի ճարտարապետ Ջոզեֆ Կորնյուզելի կողմից։
Կարևոր անձնավորությունների գերեզմաններից են.
Ծանոթագրություններ
Կատեգորիա:Հրեական գերեզմանոցներ Կատեգորիա:1784 հիմնադրումներ Կատեգորիա:Գերեզմանատներ այբբենական կարգով Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ
Նիկոլայ Կարաչենցով
Նիկոլայ Պետրովիչ Կարաչենցով (Николай Петрович Караченцов, ), թատրոնի և կինոյի խորհրդային և ռուսական դերասան, երգիչ և կասկադյոր։ ՌԽՖՍՀ ժողովրդական արտիստ (1989 թ.), Ռուսաստանի Դաշնության Պետական մրցանակի դափնեկիր (2003 թ.), «Նիկա» կինեմատոգրաֆիական արվեստների ռուսական ակադեմիայի ակադեմիկոս։
Բեթսի Արդսմի սպանություն
Բեթսի Արդսմի սպանություն, տեղի է ունեցել 1969 թվականի նոյեմբերի 28-ին Փենսիլվանիայի Պետական Համալսարանի Փեթի գրադարանի այգում։ 22-պատմ ուսանողուհին դանակահարել է կնոջը։ Ընդ որում, մարդասպանը աննկատ է մնացել և չի բացահայտվել։ 2016 թվականի դրությամբ գործը չի փակվել Փենսիլվանիա նահանգի քննչական մարմինների կողմից։
Նիկոլայ Կարաչենցով
Կենսագրություն
Նիկոլայ Կարաչենցովը ծնվել է Մոսկվայում։ Նրա հայրը ՌԽՖՍՀ վաստակավոր նկարիչ Պյոտր Կարաչենցովն էր, իսկ մայրը` բալետմայստեր և բեմադրիչ Յանինա Բրունակն էր։ Հայրական կողմից նրա կրտսեր եղբայրը` Պյոտր Կարաչենցովը նույնպես նկարիչ է ։
Բեթսի Արդսմի սպանություն
Կենսագրություն
Բեթսի Արդսմը Էսթերի և Ռիչարդ Արդսմի չորս երեխաներից երկրորդն էր ։ Նա ծնվել է 1947 թվականի հուլիսի 11-ին Հոլլանդում, Միչիգան նահանգում։ Գերազանցությամբ ավարտելով միջնակարգ դպրոցը՝ նա ընդունվել է Միչիգանի համալսարան՝ «արվեստ» և «անգլերեն» մասնագիտություններով։ Բակալավրիատի ավարտից հետո, նա շարունակում է իր կրթությունը Փենսիլվանիայի պետական համալսարանում։ 1969-ի նոյեմբերին նա հարաբերություններ է ունեցել Դեյվիդ Ռայթի հետ, որը Միլթոն Ս. Հերշի անվան բժշկական կենտրոնի ուսանող էր ։
Նիկոլայ Կարաչենցով
Կենսագրություն
1963 թվականին Նիկոլայ Կարաչենցովն ընդունվել է ՄԳԱԹ-ի դպրոց-ստուդիան, որը գերազանցությամբ ավարտել է 1967 թվականին և աշխատանքի անցել Լենկոմ թատրոնում։ Նրա դերերը թատրոնում արժանացել են մասնագիտական բարձր գնահատականի, հատկապես Շառլ դը Կոստերի վեպի մոտիվներով Մարկ Զախարովի բեմադրած «Թիլ» ներկայացումը, որտեղ Նիկոլայ Կարաչենցովն հիանալի կերպով մարմնավորել էր Թիլ Ուլենշպիգելին ։ Հանրաճանաչ էր նաև նրա դերը Պաբլո Ներուդայի «Խոակին Մուրիետայի փայլատակումն ու մահը» դրամայի հիման վրա բեմադրված «Խոակին Մուրիետայի աստղն ու մահը» ներկայացումում, որտեղ Կարաչենցովը խաղում էր միանգամից երկու դեր։ Նրա ամենահայտնի դերերից էր նաև կոմս Ռեզանովի դերը «Յունոնա և Ավոս» ռոք-օպերայում, որը դարձել էր թատրոնի այցեքարտը ։
Կինոյում Նիկոլայ Կարաչենցովը նկարահանվել է 1967 թվականից` «Նրբագծեր Վ. Ի. Լենինի դիմանկարին», ինչպես նաև «Եվ կրկին մայիս» ֆիլմերում։ Նրա լավագույն դերերից է «Ավագ որդին» (1975 թ.) կինոնկարում Վլադիմիր Բուսիգինի դերը։ Այդ կերպարը նրան հանրաճանաչ դարձրեց։ 1970-ականների կեսերից նա դարձել էր ամենաշատ նկարահանվող դերասաններից մեկը և բոլոր դժվարին կասկադյորական հնարքները կատարում էր անձամբ ։ Նա հավասարապես նկարահանվում էր տարբեր ժանրերի ֆիլմերում` երաժշտական, մանկական, արկածային, ինչպես նաև դրամատիկական։
Բեթսի Արդսմի սպանություն
Կենսագրություն
1969 թվականի նոյեմբերի 28-ին՝ օրվա երկրորդ կեսին, Բեթսի Արդսմը գնացել էր գրադարան զբաղվելու։ Ժամը 16:45-ի և 16:55-ի միջև ուղիղ ընթերցասրահում աղջկան դանակի հարված է հասցվել, որը վնասել է թոքային զարկերակը և հասցրել սրտի աջ փորոքը։ Քննության կարծիքով, ամենայն հավանականությամբ, նրա վրա հարձակվել են հետևից, քանի որ ձեռքերի վրա վնասվածքներ չեն եղել, քանի որ եթե նա փորձի պաշտպանվել կամ թաքնվել։ Ընթերցողները ոչինչ չնկատեցին, երբ Բեթսին աղաղակեց, ներկաները որոշեցին, որ նա հարձակման է ենթարկվել։ Հետաքննությունը ցույց է տվել, որ գրադարանի կենտրոնական մուտքի մոտ մեկ-երկու րոպե անց միջադեպից դուրս է եկել մի տղամարդ (կամ երկու տղամարդ), որը գրադարանավարին ասել է, որ «աղջկան պետք է օգնել»։ Խոսողի ինքնությունը չի ճանաչվել։ Տուժածին ցուցաբերվել է առաջին օգնությունը, որն անարդյունավետ է եղել. Բեթսի Արդսմի վրա կարմիր զգեստ է եղել, որի ֆոնի վրա վերքն ու արյունահոսությունը չի երևացել (հիմնական արյունահոսությունը ներքին արյունահոսությունն է եղել)։ Ժամը 17:01-ին ահազանգ է ստացվել կամպուսի բժշկական կենտրոն, իսկ ժամը 17:19-ին աղջիկը տեղափոխվել է հիվանդանոց, որտեղ էլ մահացել է։ Այն փաստը, որ նա դանակահարվել է, բացահայտվել է միայն ստուգման ժամանակ։
Հետաքննություն
Հետաքննության ընթացքում քննությունը կենտրոնացել է երկու տղաների ինքնությունը պարզելու վրա, որոնք գրադարանից հեռացել են աղջկա սպանությունից անմիջապես հետո ։ Պաթոլոգոանատոմիական փորձաքննության արդյունքում պարզվել է, որ Բեթսին սպանվել է 9-10 սմ երկարությամբ սայրով դանակի հարվածով։ Քանի որ զոհի մարմնի վրա բացակայում էին ինքնապաշտպանությանը բնորոշ այլ մարմնական վնասվածքներ, ապա հետաքննությունը ենթադրում էր, որ Բեթսի Արդսմի մարդասպանն այն մարդն էր, ում հետ նա ծանոթ էր և վստահելի հարաբերությունների մեջ էր։ Ըստ վնասվածք հասցնելու մեխանիզմի՝ դատաբժշկական փորձաքննությունը պարզել է, որ մարդասպանը աջլիկ է եղել, որը մեծ հավանականությամբ տիրապետում էր մարդու սիրտ-անոթային և թոքային համակարգի անատոմիայի և ֆիզիոլոգիայի գիտելիքներին, քանի որ միակ հարվածը հասցվել է վիրաբուժական ճշգրտությամբ։ Այդ անուղղակի տվյալների հիման վրա կասկածյալների թվում շուտով հայտնվել է Դևիդ Ռայթը, ով համարվում էր Բեթսիի փեսան ։
Նիկոլայ Կարաչենցով
Կենսագրություն
Իր ստեղծագործական կյանքում Նիկոլայ Կարաչենցովը նկարահանվել է մոտ 100 կինոնկարներում։ Հաջողությամբ կրկնօրինակել է արտասահմանյան ֆիլմեր, ձայնագրվել մուլտֆիլմերում, աշխատել հեռուստատեսությունում և ռադիոյում։ 1991 թվականին ընտրվել էր Ռուսաստանի թատերական գործիչների միության քարտուղար։ 1994 թվականին հիմնել էր «Նիկոլայ Կարաչենցովի արվեստների դպրոց»-ը, որտեղ երեխաներին սովորեցնում էին պարեր, նկարչություն, սուսերամարտ և ձիավարություն  ։
Ավտովթարներ և հիվանդություն
2005 թվականի փետրվարի 28-ին Նիկոլայ Կարաչենցովը ավտովթարի պատճառով ստացել էր ծանր գանգուղեղային վնասվածք : Հիվանդանոցում նա ենթարկվել է գանգի տրեպանացիայի և գլխուղեղի վիրահատման։ Շուրջ 26 օր նա գտնվել է կոմայի մեջ։ Միայն 2007 թվականի մայիսին նա կարողացավ բեմ բարձրանալ ։ Այնուամենայնիվ այդ ամենն ազդել էր դերասանի խոսքի վրա և այն դժվարությամբ էր վերականգնվում։ Շրջակա միջավայրին նա արձագանքում էր դանդաղորեն և թույլ։
Բեթսի Արդսմի սպանություն
Հետաքննություն
Պարզվել է, որ վերջին անգամ Ռայթը Բեթսիին կենդանի է տեսել նրա մահից մեկ օր առաջ։ Հարցաքննության ժամանակ նա հայտարարել է, որ պատրաստվում էր նրան նվիրել 1969 թվականի Սուրբ Ծննդյան մատանին ևամուսնության առաջարկ անել։ Նա պնդում էր, որ իրենց վերջին հանդիպումը տեղի է ունեցել առանց որևէ տրամվատիկ իրավիճակների և հետևանքների։ Այդ ցուցմունքները հետագայում հաստատել են իրենց մի շարք ընդհանուր ընկերներն ու ծանոթները։ Վերջին հաշվով Դևիդ Ռայթին հաջողվել է ալիբիին տրամադրել աղջկա սպանության օրվա համար, ինչի հետևանքով սպանության կասկածը նրա վրայից հանվել է, և նրան որևէ մեղադրանք չի ներկայացվել։ Քանի որ սպանության գործիք չի հայտնաբերվել, իսկ հանցագործին հայտնաբերող բոլոր իրեղեն ապացույցներն ու հնարավոր ապացույցները վնասվել կամ ոչնչացվել են մի խումբ ուսանողների և գրադարանի աշխատակիցների կողմից, որոնք հայտնվել են սպանության վայր՝ զոհին առաջին բուժօգնություն ցուցաբերելու համար, Բեթի Արդսմի սպանության հետաքննությունը ձգձգվել է մի քանի տասնամյակ ։
Նիկոլայ Կարաչենցով
Ավտովթարներ և հիվանդություն
2017 թվականի փետրվարի 27-ին Նիկոլայ Կարաչենցովը կրկին ավտովթարի մեջ հայտնվեց։ Այս անգամ նա ստացել էր ուղեղի ցնցում ։ 2017 թվականի սեպտեմբերին դերասանի մոտ ախտորոշվել էր ձախ թոքի քաղցկեղ ։ 2018 թվականի հոկտեմբերին հոսպիտալացվել է երիկամների անբավարարության պատճառով։ Մահացել է 2018 թվականի հոկտեմբերի 26-ին՝ իր 74-ամյակից մեկ օր առաջ  ։
Բեթսի Արդսմի սպանություն
Հետաքննություն
Կասկածյալների թվում է հայտնվել նաև 27-ամյա Ռոբերտ Դուրջին, որը 1969 թվականի աշնանը Միչիգանի համալսարանից եկել էր դասավանդելու անգլերեն։ 1969 թվականի դեկտեմբերի 19-ին, Աարդսմի սպանությունից երեք շաբաթ անց, Ռոբերտ Դուրջին ինքնասպան է եղել չպարզված հանգամանքներում։ Քննիչները ենթադրում էին, որ Դուրջին հետաքրքրված էր աղջկա հետ ռոմանտիկ հարաբերություններով և ուսանողուհու սպանությունը կատարել է զայրույթի պոռթկումից հետո։ Մահացածի կինն անուղղակիորեն հաստատել է այն փաստը, որ սպանությունից քիչ առաջ Ռոբերտ Դուրջին դեպրեսիայի մեջ էր և ցույց էր տալիս հոգեկան խանգարման և ինքնասպանության իդեացիայի նշաններ։ Սակայն հետաքննության ընթացքում այդպես էլ չի հայտնաբերվել Դուրջիի մեղսակցության ապացույցները։ Զոհվածի կինը հայտարարել է, որ իր ամուսինը սպանության ժամանակ գտնվել է համալսարանից դուրս ։
Նիկոլայ Կարաչենցով
Ծանոթագրություններ
Կատեգորիա:Խորհրդային դերասաններ Կատեգորիա:Ռուս դերասաններ Կատեգորիա:20-րդ դարի դերասաններ Կատեգորիա:Ռուս երգիչներ Կատեգորիա:ՌԽՖՍՀ ժողովրդական արտիստներ Կատեգորիա:ՌԽՖՍՀ վաստակավոր արտիստներ Կատեգորիա:ՌԴ պետական մրցանակի դափնեկիրներ Կատեգորիա:ՄԳԱԹ դպրոց-ստուդիայի շրջանավարտներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Ռուս կիթառահարներ Կատեգորիա:Տրոեկուրովյան գերեզմանատանը թաղվածներ Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ Կատեգորիա:Թատրոնի դերասաններ Կատեգորիա:Ռուս կինոդերասաններ
Բեթսի Արդսմի սպանություն
Հետաքննություն
2000-ական թվականներին մի շարք հեղինակների հետազոտությունների շնորհիվ Բեթսի Աարդսմի սպանության մեջ կասկածվողներից մեկը դարձել է Ռիչարդ Հեֆները, որը երկրաբանությունն ուսումնասիրող ասպիրանտ ուսանողն էր, ով աղջկա հետ ապրում էր նույն հանրակացարանում և համարվում էր նրա ընկերը։ Հետագայում Հեֆների մոտ հայտնաբերվել է անձի Դիսոցիալական խանգարում, ինչի հետևանքով նա սկսել է քրեական կարիերան։ Հետագա տասնամյակների ընթացքում, ընդհուպ մինչև իր մահը 2002 թվականին, Ռիչարդ Հեֆները բազմիցս ենթարկվել է կալանքի և քրեական դատապարտման՝ մանկապղծության հետևանքով կանանց նկատմամբ բռնության և անչափահաս տղաների աճի համար։ Չնայած նրան, որ Աարդսմի հարազատները տարիներ անց հաստատել են տեղեկությունն այն մասին, որ Բեթսին համալսարանում սովորելու ընթացքում զգուշացել է Հեֆներից և պարբերաբար հակամարտության մեջ է եղել նրա ագրեսիվ պահվածքի պատճառով, Փենսիլվանիայի նահանգի ոստիկանության դեպարտամենտը հայտարարել է, որ սպանության կատարմանը Հեֆների մասնակցության ապացույցները խիստ անուղղակի են ։
Արտաքին հղումներ
Կատեգորիա:Չբացահայտված սպանություններ ԱՄՆ-ում
Խորջրյա անդունդներ
Խորջրյա անդունդներ, իջվածքներ օվկիանոսի հատակում, որոնց խորությունը անցնում է 6000 մետրից։ Գտնվում են օվկիանոսների եզրային մասերում, երիտասարդ բարձրաբերձ լեռնաշղթաներին զուգահեռ։ Ունեն տեկտոնական ծագում՝ գեոսինկլինալային կառացվածք։
Հայտնի են 20 խորջրյա անդունդներ, որոնցից 16-ը՝ Խաղաղ, 3-ը՝ Ատլանտյան և 1-ը՝ Հնդկական օվկիանոսներում։
Ամենախոր անդունդներ
Ամենախոր անդունդներից են Մարիանյանը (11034 մ), Տոնգան (10838 մ)։ Խորջրյա անդունդներում նկատվում է ջրի ուղղաձիգ շրջանառություն, ջերմաստիճանը հաստատուն Է (2 °C), նշանակալի է թթվածնի պարունակությունը։ Կան բարենպաստ պայմաններ ստորակարգ կենդանի օրգանիզմների զարգացման համար։
Կատեգորիա:Սալերի տեկտոնիկա Կատեգորիա:Օվկիանոսագիտություն
Պրոստատիտ
Պրոստատիտ (լատ. prostatitis; անատ. prostata – շագանակագեղձ + -itis – բորբոքում), տերմին, որը բնութագրում է շագանակագեղձում ընթացող բորբոքային ախտահարումը։
Շագանակագեղձը արական օրգան է, և հետևաբար պրոստատիտը կարող է հայտնվել միայն տղամարդկանց մոտ։ ԱՄՆ-ում պրոստատիտը հանդիսանում է բավականին տարածված հիվանդություն և կազմում է բոլոր ուրոլոգիական հիվանդությունների 8%-ը և բժշկին առաջնային դիմելու 1%-ը
Պրոստատիտի դասակարգում
Համաձայն Ամերիկայի Առողջապահության Ազգային Ինստիտուտի (NIH USA) 1995 թվականից սկսած տարբերում են չորս տեսակի պրոստատիտ, որոնք նշվում են հռոմեական թվերով․
Պրոստատիտը հաճախ համակցվում է միզուկաբորբի, իսկ տարեց հասակում՝ շագանակագեղձի բարորակ հիպերպլազիայի հետ։
Հիվանդության պատճառներ
Ներկայումս տարբերում են պրոստատիտի զարգացման երկու հիմնական խումբ պատճառներ՝
Պրոստատիտի զարգացմանը նպաստում են վնասվածքները, արյան, ավշի շրջանառության խանգարումները փոքր կոնքի օրգաններում, հորմոնալ խանգարումները (բացարձակ կամ հարաբերական անդրոգենային անբավարարություն).
Այսպիսով ընդգծվում է, որ հարուցչի մեկուսացված ներթափանցումն օրգան ոչ միշտ և ոչ պարտադիր ձևով է նպաստում հիվանդության զարգացմանը։ Առավել հաճախ հանդիպող հարուցիչն է հանդիսանում աղիքային ցուպիկը (86%), ինչպես նաև այլ հարուցիչներ․ կլեբսիելլա, պրոտեյ, էնտերոկոկ, կապտաթարախային ցուպիկ և այլն։ Հիվանդության զարգացման հետ կապված ստրեպտոկոկի, ստաֆոլոկոկի, խլամիդիային, միկոպլազմայի, ուրեոպլազմայի վերաբերյալ հետազոտողների կարծիքները տարամիտվում են։ Շատ հազվադեպ պրոստատիտի առաջացման պատճառ հանդիսանում է այլ, յուրահատուկ հարուցիչ (դժգույն տրեպոնեմա, Կոխի ցուպիկ և այլ)։
Սուր պրոստատիտ
Սուր պրոստատիտը բակտերիալ ծագման շագանակագեղձի սուր բորբոքային ախտահարումն է։
Այն պահանջում է անհետաձգելի բժշկական օգնություն։ Հարկ է տարբերակել I կարգի սուր պրոստատիտը այլ տեսակի պրոստատիտներից, ինչպիսիք են քրոնիկ բակտերիալ պրոստատիտը (II տեսակ) և քրոնիկ պրոստատիտ/ կոնքային ցավի քրոնիկ համախտանիշը (III տեսակ)։
Պատճառ և ախտածագում
Սուր պրոստատիտը կարող է պայմանավորված լինել տարբեր հարուցիչներով։ Առավել հաճախ շագանակագեղձի հյուսվածքն ախտահարվում է այնպիսի բակտերիաներով, ինչպիսիք են՝ աղիքային ցուպիկը, կլեբսիելլան, պրոտեյը, կապտաթարախային ցուպիկը, էնտերոբակտերը, էնտերոկոկը, ոսկեգույն ստաֆիլոկոկը և այլն։ Այս հարուցիչներից շատերը հանդիսանում են մաշկային ծածկույթի, աղիների նորմալ միկրոֆլորայի մի մասը և մշտապես գտնվում են այդտեղ։ Սակայն, թափանցելով շագականագեղձի հյուսավածք, նրանք կարող են առաջացնել սուր բորբոքային պրոցես։
Ախտանշաներ
Սուր պրոստատիտով տառապող տղամարդիկ հաճախ գանգատվում են տենդից, դողից, մարմնի ջերմության բարձրացումից, ընդ որում, նույնսիկ եթե մարմնի ջերմասիտճանը նորմալ է անութափոսում կամ բերանում, հետանցքում, ոչ հազվադեպ, այն լինում է բարձր։ Բնորոշ է նաև ուղիղ աղիքային և անութափոսային ջերմաստիճանների տարբերությունը 0,5 °C–ից ավելի, մեջքի ստորին հատվածի, գոտկատեղի, որովայնի ստորին հատվածի կամ շեքի շրջանի, կոնքի կամ աճուկային հատվածի, փոշտի շրջանի, հետանցքի ցավը, հաճախացած միզարձակումը, գիշերամիզությունը (նիկտուրիա), միզարձակման ժամանակ դիտվող ցավոտությունը, այրոցի զգացումը միզուղիների շրջանում (դիզուրիա), ինչպես նաև ընդհանուր ինտոքսիկացիայի երևույթների, օրինակ՝ ընդհանուր թուլության, գլխացավի, հոգնածության և ջարդվածության, մկանային, ոսկրային, հոդային և այլ ցավերի առկայությունը։ Բնորոշ է դժվարացած միզարձակումը, որոշ դեպքերում ընդհուպ մինչև սուր միզակապություն։ Կարող է դիտվել փորկապություն՝ մեծացած շագանակագեղձով ուղիղ աղիքի ճնշման հետևանքով կամ ցավ դեֆեկացիայի ժամանակ։ Սուր պրոստատիտը կարող է լինել շագանակագեղձի բիոպսիայի հետևանք ։ Մեզը պղտոր է ։
Սուր պրոստատիտով հիվանդի շագանակագեղձի ուղիղ աղիքից մատնային շոշափման ժամանակ այն լինում է մեծացած, այտուցված, արյունալցված, խիստ ցավոտ։ Որոշ դեպքերում միզուղիներից դիտվում է անգույն, որոշ դեպքերում՝ սպիտակավուն կամ դեղնականաչավուն արտադրություն, ինչպես նաև հեմոսպերմիա (այրուն սերմի մեջ). ։ Որոշ տղամարդիկ գանգատվում են սերմնաժայթքման ժամանակ դիտվող ցավից, ինչպես նաև հնարավոր է սեռական ֆունկցիայի խանգարում ։
Շագականագեղձում սուր ինֆեկցիոն բորբոքային պրոցեսը կարող է սեպսիսի՝ արյան ընդհանուր վարակի կամ ցիստիտի, պիելոնեֆրիտի զարգացման սկիզբ հանդիսանալ։ Այդ դեպքերում հիվանդի ընդհանուր վիճակը գնահատվում է ծայրահեղ և պահանջում է անհետաձգելի հոսպիտալիզացիա։ Սուր պրոստատիտը հազվադեպ է հանդիպում։
Ախտորոշում
Սուր պրոստատիտը բավականին հեշտ ախտորոշվում է՝ շնորհիվ կլինիկական պատկերի և արտահայտված ախտանիշների առկայության, որը ստիպում է ենթադրել շագանակագեղձում առկա սուր ինֆեկցիոն–բորբոքային պրոցես։
Սուր պրոստատիտի ախտորոշման նվազագույն ծավալը վերջինիս կասկածի դեպքում ներառում է իր մեջ ուղիղ աղիքային, ունութափոսի կամ բերանի ջերմաստիճանի փոփոխության ստուգում, աճուկային և շեքի ավշային հանգույցների դիտում և շոշափում, արյան ընդհանուր կլինիկական անալիզ՝ լեյկոֆորմուլայով, բորբոքային սպիտակուցների (С-ռեակտիվ սպիտակուց և այլն), պրոստատ–սպեցիֆիկ հակածնի, մեզի ընդհանուր անալիզի, միզուղիների քսուքի հետազոտություն, միզուղիներից ինքնահոսող արտադրության բակտերիոսկոպիա, ցանքս և հակաբիոտիկների նկատմամբ զգայունության որոշում, միզային նստվածքի բակտերիոսկոպիկ հետազոտություն, շագանակագեղձի մատնային շոշափում։ Ըստ ցուցման կատարվում են հավելյալ հետազոտություններ․ արյան ցանքս և բակտերիոսկոպիա, անտիբիոտիկների նկատմամբ առկա բակտերիաների զգայունության որոշում (պրոստատոգեն սեպսիսի կասկածի դեպքում), շագանակագեղձի տրանսռեկտալ ԳՁՀ՝ հետագա բիոպսիայի կատարմամբ, եթե առկա են վերջինիս առկայության կասկած, փոքր կոնքի օրգանների ՀՇ կամ ՄՌՏ։
Ուղիղ աղիքում ջերաստիճանը սովորաբար բարձրացած է լինում։ Ուղիղ աղիքային և անութափուսում կամ բերանում ջերմաստիճանային տարբերությունը, սովորաբար գերզանցում է 0,5 °C։ Մեզում կամ մեզի նստվածքում հայտնաբերվում են մեծ քանակությամբ լեյկոցիտներ։ Հարուցիչը կարող է անջատվել մեզից, արյունից, քսուքից կամ միզուղիներից ինքնահոսող արտադրությունից ։ Արյան ընդհանուր կլինիկական անալիզը սուր պրոստատիտի ժամանակ, ոչ հազվադեպ, ցույց է տալիս ինֆեկցիոն–բորբոքային պրոցեսին բնորոշ պատկեր՝ նեյտրֆիլային լեյկոցիտոզ, հաճախ լեյկոցիտար բանաձևի ձախ թեքումով, էոզինոֆիլների քանակի իջեցում՝ էոզինոպենիա, ընդհուպ մինչև անէոզինոֆիլիա, հազվադեպ՝ էոզինոֆիլիա։
Շագանակագեղձի մերսումը, որպես ախտորոշիչ մեթոդ հակացուցված է սուր պրոստատիտի, նույնսիկ կասկածի դեպքում, քանի որ այն կարող է առաջացնել ինֆեկցիայի տարածում ամբողջ օրգանիզմով և նպաստել սուր սեպսիսի զարգացմանը։ Քանի որ բակտերիաները, որոնք հանդիսանում են այս հիվանդության առաջացման հիմնական հարուցիչները, կարող են հեշտությամբ անջատվել մեզից, մեզի նստվածքից և/կամ արյունից, միզուղիներից ինքնահոսող արտադրությունից, շագանակագեղձի մերսումը և վերջնիս արտազատուկի ստացումը ախտորոշման համար պարտադիր մեթոդ չեն հանդիսանում։
Սուր պրոստատիտով հիվանդի շեքը շոշափման ժամանակ կարող է լինել ցավոտ։ Կարող են մեծացած լինել նաև աճուկային և շեքի ավշային հանգույցները։
Ուղիղ աղիքից շագանակագեղձի ախտորոշիչ շոշափման ժամանակ սովորաբար հայտնաբերվում է մեծացած, շոշափելիս բարձր զգայունությամբ, տաք, այտուցված, ցավոտ, գերձգված շագանակագեղձ, որտեղ հաճախ շոշափելիս հայտնաբերվում են անհարթություններ՝ պայմանավորված բորբոքային պնդացումներով։ Շագանակագեղձի ախտորոշիչ շոշափումը սուր պրոստատիտով տղամարդկանց մոտ ոչ հազվադեպ լինում է շատ դժվար, իսկ որոշ դեպքերում՝ անհնար առանց անզգայացման և սեդացիայի, քանի որ շագանակագեղձը լինում է գերզգայուն, առաջանում է ուժեղ ցավ, ցավի ճառագայթում և հետանցքի ռեֆլեկտոր սպազմ։
Մեծ մաս դեպքերում սուր պրոստատիտի ժամանակ արյան մեջ բարձ է լինում С-ռեակտիվ և այլ սուր բորբոքային փուլի սպիտակուցների մակարդակը ։
Շագանակագեղձի ախտորոշիչ բիոպսիան սուր պրոստատիտի դեպքում ցուցված չէ, քանի որ այն կարող է նպաստել ինֆեկցիայի տարածմանը կամ շագանակագեղձի հավելյալ ինֆեկցմանը մեկ այլ, ուրիշ միկրոօրգանիզով։ Բացի դրանից, որպես ախտորոշիչ մեթոդ, շագանակագեղձի բիոպսիան սուր պրոստատիտի դեպքում ուղղակի պետք չէ, քանի որ բնորոշ կլինիկական նշանները և ախտանիշները, ինչպես նաև շագանակագեղձի մատնային շոշափման, արյան, մեզի և միզուղիերից ստացված քսուքի տվյալները սովորաբար թույլ են տալիս ճիշտ ախտորոշում անել նաև առանց բիոպսիայի։ Սուր պրոստատիտի հյուսվաածաբանական համահավասարն է հանդիսանում շագանակագեղձի հյուսվածքի նեյտրոֆիլային ինֆիլտրացիան։
Սուր պրոստատիտը զուգակցվում է արյան մեջ պրոստատ–սպեցիֆիկ հակածնի մակարդակի ժամանակավոր բարձրացմամբ, այսինքն սուր պրոստատիտի ժամանակ ՊՍՀ–ի մակարդակը բարձրանում և նորից իջնում է, իսկ սուր ինֆեկցիոն–բորբոքային պրոցեսի վերացումից հետո՝ նորմալանում։ Չբարդացած սուր պրոստատիտի դեպքում ՊՍԱ–ի մակարդակի ստուգումը արյան մեջ ախտորոշման նպատակով պարտադիր չէ, բայց ցանկալի է։
Բուժում
Բացի այդ, սուր պրոստատիտի դեպքում հակաբիոտիկի ընտրության ժամանակ հարկ է հաշվի առնել ևս մի քանի կարևոր գործոններ։ Որոշ անտիբիոտիկ, ինչպիսիք են, օրինակ՝ բետա–լակտամային հակաբիոտիկները (բացառությամբ ամոքսիցիլինի) և ամինոգլիկոզիդները, շատ վատ են ներթափանցում շագանակագեղձի հյուսվածք և արտազատուկ, մինչդեռ ուրիշ հակաբիոտիկներ, օրինակ՝ ֆտորքինոլոնները (հատկապես՝ ժամանակակից մոքսիֆլօքսացին, լեվոֆլօքսացին, սպարֆլօքսացին, ավելի քիչ՝ ցիպրոֆլօքսացին), մակրոլիդները, մինոցիկլինը, դոքսիցիկլինը, լևոմիցետինը, տրիմետոպրիմ/սուլֆոմետաքսազոլը, ունեն շագանակագեղձի հյուսվածք ներթափանցման մեծ ունակություն և այդտեղ ստեղծում են հակաբիոտիկի մեծ կոնցենտրացիա։ Սակայն, սուր պրոստատիտի դեպքում, արտահայտված բորբոքային պրոցեսը մեծացնում է հեմատոպրոստատիկ պատնեշի թափանցելիությունը, այդ պատճառով այդ գործոնը (շագանակագեղձի հյուսվածք և արտազատուկ հակաբիոտիկի լավ թափանցելիություն) այդքան էլ կարևոր չէ հակաբիոտիկի ընտրության հարցում, քան քրոնիկ պրոստատիտի դեպքում։ Սուր պրոստատիտի, ինչպես նաև կյանքին վտանգ սպառնացող այլ ինֆեկցիոն հիվանդությունների դեպքում ավելի կարևոր է նախապատվությունը տալ հզոր բակտերիցիդ (հարուցիչներին սպանող) հակաբիոտիկներին (օրինակ՝ ֆտորքինոլոններ), այլ ոչ թե բակտերիոստատիկ (օրինակ՝ դոքսիցիկլին, տրիմետոպրիմ/սուլֆոմետաքսազոլ) հակաբիոտիկներին։ Այն հակաբիոտիկների կիրառման ժամանակ, որոնց դեղաչափի ընտրությունից կախված այն ցուցաբերում է բակտերիցիդ կամ բակտերիոստատիկ ազդեցություն (մակրոլիդներ, լավոմիցետին), դեղաչափը պետք է լինի բավարար, որպեսզի այն ցուցաբերի բակտերիցիդ, այլ որ թե բակտերիոստատիկ ազդեցություն, որը հատկապես կարևոր է արտահայտված իմունոսուպրեսիա ունեցող տղամարդկանց մոտ սուր պրոստատիտի բուժման հարցում ։
Սուր պրոստատիտի ժամանակ արտահայտված ինտոքսիկացիայի, տենդի, ընդհանուր վատ ինքնազագցողության դեպքում անհրաժեշտ է անհապաղ հոսպիտալիզացիա և հակաբիոտիկների ներերակային ներմուծում։ Սուր պրոստատիտի թեթև ձևերի դեպքում բուժումը հնարավոր է անցկացնել նաև ամբուլատոր պայմաններում։ Բուժման, որպես հավելյալ միջոց, խորհուդ է տրվում անկողնային ռեժիմի պահպանում (սուր պրոստատիտի ժամանակ ֆիզիկական ծանրաբեռնվածությունը կոնքի օրգանների վրա կարող է նպաստել ինֆեկցիայի տարածման և սեպսիսի առաջացման), ցավազրկողների, ջերմիջեցնողների, ՈՍՀԲԴ–ի շարքին պատկանող հակաբորբոքային դեղամիջոցների կիրառում։ Արտահայտված ցավի դեպքում արդարացված է օփիոդների կարճատև կիրառումը։ Սուր պրոստատի ժամանակ շատ կարևոր է հեղուկների առատ օգտագործումը, իսկ ծանր դեպքերում՝ հեղուկների ներերակային ներմուծումը և միզամուղների կիրառումը, քանի որ մեզի առատ դուրսբերումը մեխանիկորեն մաքրում է միզուղիները և կանխում է վերել ինֆեկցիայի առաջացումը (ցիստիտ, պիելոնեֆրիտ), նվազեցնում է ինտոքսիկացիայի առաջացումը։ Խորհուրդ է տրվում նաև վազելինային տիպի լուծողականների կիրառում, որոնք վերացնում են փորկապությունը, հեշտացնում են դեֆեկացիան՝ նվազեցնելով վերջինիս ժամանակ առաջացող մկանային լարվածությունը և հետևաբար շագանակագեղձի ցավոտությունը։ Միզարձակման հեշտացման համար խորհուրդ է տրվում սպազմոլիտիկների և ալֆա–ադրենոբլոկատորների կիրառում (ինչպիսիք են՝ տամսուլոզին, դոքսազոսին, պրազոսին)։ Կոնքի հատակի մկանների լարվածությունը իջեցնելու և դրա հետևանքով բորբոքված շագանակագեղձի սեղմումը թուլացնելու և ցավոտությունը նվազեցնելու նպատակով կիրառվում են մկանային համակարգը թուլացնող դեղամիջոցներ, ինչպիսիք են՝ բակլոֆեն, սիրդալուդ, դիազեպամ, պրեգաբալին կամ գաբապենտին։ Սուր միզակապություն ունեցող անձանց մոտ ցուցված է վերցայլային խուղակի ստեղծում կամ միզապարկի պարբերական կաթետերիզացիա։
Շագանակագեղձի բորբոքման և այտուցի նվազեցման, օրգանի ժամանակավոր ֆունկցիոնալ հանգստի ապահովման, արտազատուկի գոյացման նվազեցման, նրանում արյունահոսքի ժամանակավոր իջեցման և ինֆեկցիայի տարածման ռիսկը իջեցնելու նպատակով կարճաժամկետ կիրառվում են հակաանդրեգոններ (շագանակագեղձի անդրոգենային ընկալիչների պաշարիչներ), օրինակ՝ ցիպրոտերոն ացետատ (անցյալում կիրառվում էին նաև էստրոգենների մեծ դոզաներ, օրինակ՝ սինէստրոլ), ինչպես նաև կարճատև սառը հոգնաներ (նվազեցնում է շագանակագեղձի տեղային այտուցը, բորբոքումը, ցավը, նվազեցնում է դեպի բորբոքված շագանակագեղձ արյունահոսքը և ինֆեկցիայի տարածման ռիսկը)։ Սակայն, շագանակագեղձում արյունահոսքի իջեցումը հակաանդրոգենային դեղամիջոցների և սառը հոգնաների օգնությամբ կարող է ունենալ բացասաբար հետևանքներ, քանի որ կարող է նվազցնել դեպի շագանակագեղձ հակաբիոտիկների և իմունոկոմպետենտ բջիջների ներմուծումը և դրանով իսկ դանդաղեցնել սուր բորբոքային պրոցսեսի վերացումը, մեծացնել քրոնիկ պրոցեսի առաջացման ռիսկը՝ քրոնիկ պրոստատիտի առաջացմամբ, այդ պատճառով որոշ բժիշկներ սուր պրոստատիտի դեպքում դեմ են այդ միջոցների կիրառմանը։ Այնուամենայնիվ, հակառակ մոտեցումը՝ ջերմային միջոցների կիրառումը (շագանակագեղձի տաքացում) և/կամ շագանակագեղձի բուժական մերսումը և/կամ սուր փուլում անդրոգենների կիրառումը կտրուկ հակացուցված են՝ կապված ինֆեկցիայի տարածման և սեպտիցեմիայի զարգացման բարձր ռիսկի հետ։
Սուր պրոստատիտի դեպքում հակաբիոտիկների հանդեպ արագ կլինիկական պատասխանի բացակայությունը պետք է հիմք հանդիսանա շագանակագեղձի աբսցես կասկածելու, անհապաղ շագանակագեղձի տրանսռեկտալ ԳՁՀ անցկացման և հնարավոր աբսցեսի ենթարկված հատվածներից պունկցիա կատարելու համար։ Շագանակագեղձի աբսցեսի հայտնաբերման դեպքում բուժումն իր մեջ պետք է ներառի ոչ միայն հակաբիոտիկների կիրառում, այլ նաև վիրահատական միջամտություն կամ աբսցեսի պունկցիոն դրենավորում "
Հարկ է հաշվի առնել նաև, որ որոշ տարածված միկրոօրգանիզմներ, որոնք հաճախ պրոստատիտի հարուցիչներ են հանդիսանում, այդ թվում՝ աղիքային ցուպիկը, արագ ձեռք են բերում կայունություն հակաբիոտիկների նկատմամբ և ունակ են իրենց բջջային պատնեշի շուրջ ձևավորել հաստ պատիճներ, ինչպես նաև սինթեզել կենսաթաղանթներ, որոնք իջեցնում են հակաբիոտիկների և իմունոկոմպետենտ բջիջների հանդեպ այդ հարուցիչների հասանելիությունը, երկարացնում են շագանակագեղձում վերջիններից գոյատևումը, ինչպես նաև մեծացնում են պերսիստող ինֆեկցիայի և պրոսեցի քրոնիզացման ռիսկը՝ քրոնիկ բակտերիալ պրոստատիտի հետագա զարգացմամբ։ Այդ պատճառով սուր պրոստատիտի դեպքում այդպիսի միկրոօրգանիզմների հայտնաբերման ժամանակ հակաբիոտիկներով բուժումը պետք է լինի համառ և երկարատև. ։
Երբ դեղորայքային բուժումն անօգուտ է լինում, բժիշկը կարող է խորհուրդ տալ վիրահատական միջամտությամբ հեռացնել ամբողջ ինֆեկցված հյուսվածքը։ Սակայն այդ վիրահատությունը, հիմնականում, երիտասարդների դեպքում չի կիրառվում, քանի որ դրանից հետո կարող են առաջանալ սերմնաժայթքման խանգարումներ, անպտղություն։ Շագանակագեղձի հեռացումն ապահովում է առողջացում, սակայն կարող է հանգեցնել իմպոտենցիայի և անմիզապահության
Կանխատեսում
Առանց հետագա հետևանքների լիարժեք առաղջացումը հանդիսանում է ավելի բնորոշ ելք։ Որոշ դեպքերում, որպես բարդություն, հնարավոր է բորբոքային պրոցեսի քրոնիզացիա՝ բակտերիալ պրոստատիտի և/կամ քրոնիկ պրոստատիտ/ կոնքային ցավի քրոնիկ համախտանիշի զարգացմամբ։ Հնարավոր են նաև այլ բարդություններ․ շագանակագեղձի աբսցես, շագանակագեղձի խուղակներ, սեպսիս, վերել միզային ինֆեկցիա՝ ցիստիտ, պիելոնեֆրիտ, աուտոիմուն անպտղություն՝ հակասերմնային հակամարմիններով պայմանավորված ։
Բակտերիալ պրոստատիտ
Բակտերիալ պրոստատիտ — Շագանակագեղձի սուր կամ քրոնիկ բորբոքային պրոցեսն է՝ իրեն բնորոշ ախտանիշներով (ցավ, միզարձակման խանգարումներ, սեռական ոլորտի փոփոխություն, հոգեբանական շեղումներ), կենսահեղուկներում բորբոքային փոփոխություններով (շագանակագեղձի արտազատուկ, սերմնահեղուկ, մեզ) և լաբորատոր–գործիքային մեթոդներով հստակեցված հարուցիչով։
Հիվանդության ընդհանուր տարածվածությունը տղամարդկանց մոտ (ինչպես սուր, այնպես էլ քրոնիկ) կազմում է 5-10% և բոլոր պրոստատիտի դեպքերի 30%–ը։ Հաճախ հանդիպում է 20-42 տարեկան տղամարդկանց մոտ։
Ներկայումս այս հիվանդության հետևանքների կարևորությունը որոշվում է ոչ միայն ֆիզիկական տհաճությամբ, այլ նաև կյանքի որակի արտահայտված իջեցմամբ, որը կարող է համեմատվել սրտմկանի ինֆարկտ կամ ստամոքս աղիքային տրակտի քրոնիկ հիվանդություն ունեցող անհատների կյանքի որակի հետ։
Դասակարգում
Ներկայումս բակտերալ պրոստատիտի դասակարգումը տարբերում է սուր և քրոնիկ տեսակներ։ Առանձին դասակարգվում են բարդացած՝ (աբսցես, շագանակագեղձի քարեր և այլն) և չբարդացած դեպքերը։
Նշաններ
Բակտերիալ պրոստատիտի կինիկական պատկերը կախված է հիվանդության տեսակից (սուր կամ քրոնիկ), հիվանդության ընթացքից (սրացում կամ դադար) և կազմված է մի քանի համախտանիշներից։
Սուր բակտերիալ պրոստատիտի դեպքում (քրնիկ բակտերիալ պրոստատիտի սրացում)․
Քրոնիկ բակտերիալ պրոստատիտի դեպքում․ Սրացման դեպքում դիտվում են վերոնշյալ համախտանիշները։ Սրացումցից դուրս ախտանիշները արտահայտված չեն, ջնջված են։ Այդ դեպքերում հիմնականում լինում են միզարձակման, էռեկցիայի, սեռական ակտիվության, սերմնաժայթքման (վաղաժամ կամ ուշացած) խանգարումներ, օրգազմի վերապրման էմոցիոնալ խանգարումներ, փոփոխություններ բնավորության մեջ (դյուրագրգռություն, անհանգստություն և այլն)։
Ախտորոշում
Բակտերիալ պրոստատիտի ախտորոշման մոտավոր ալգոռիթմն ունի հետևյալ տեսքը՝
Բակտերիալ պրոստատիտի բուժում
Հանդիսանում է ժամանակակից ուրոլոգիայի դժվարագույն խնդիրներից մեկը։ Չնայած հիվանդության ախտորոշման ծամանակակից մեթոդների, միայն 30% դեպքերում է հնարավոր լինում հասնել բուժման լիարժեք արդյունքի։ Մեծ մաս դեպքերում հիմնական նպատակն է հանդիսանում հիվանդության դադարի տևողության երկարացումը։
Բակտերիալ պրոստատիտի ժամանակակից թերապիան կազմված է հետևյալ քայլերից՝
Ասիպտոմատիկ քրոնիկ պրոստատիտ
Պրոստատիտի այս տեսակի ընթացքը, որպես կանոն, անախտանիշ է։ Հիվանդության միակ ախտանիշը կարող է լինել պերսիստող բակտերուրիան և լեյկոցիտուրիան, որոնք և հանդիսանում են այս պաթոլոգիայի ախտորոշման հիմնական նշանները։